armvectores/hy_wikipedia_2023 huggingface dataset:
Տամպա Բեյ Բաքանիրս

Տամպա Բեյ Բաքանիրս (անգլ.՝ Tampa Bay Buccaneers), Ֆլորիդա նահանգի Տամպա քաղաքի ամերիկյան ֆուտբոլի պրոֆեսիոնալ ակումբ, որը հանդես է գալիս Ֆուտբոլի ազգային լիգայում (NFL): Համարվում է Ֆուտբոլի ազգային կոնֆերենցիայի (ՖԱԿ) Հարավային դիվիզիոնի անդամ։ Ակումբը հիմնադրվել է 1976 թվականին։


== Անվանումներ ==
Tampa Bay Buccaneers (1976-ներկա)


== Ձեռքբերումներ ==
Լիգայի առաջնության հաղթողներ (1)

Սուպերբոուլի հաղթողներ (1)
2002 (XXXVII)Կոնֆերենցիայի հաղթողներ (1)

Ֆուտբոլի ազգային կոնֆերենիա։ 2002Դիվիզիոնի հաղթողներ (6)

Ֆուտբոլի ազգային կոնֆերենցիա Կենտրոնական։ 1979, 1981, 1999
Ֆուտբոլի ազգային կոնֆերենցիա Հարավ։ 2002, 2005, 2007


== Ծանոթագրություններ ==


== Արտաքին հղումներ ==
Պաշտոնական կայք
Էլեն Սահակյան

Էլեն Անահիտ Սահակյան (անգլ.՝ Helen Sahagian, 1920, Բոստոն, ԱՄՆ - մարտի 28, 2013(2013-03-28), Ալբուկերկե, Նյու Մեքսիկո, ԱՄՆ), ամերիկահայ հեղինակ, գրող, պատմաբան, Հայագիտական ուսումնասիրությունների և հետազոտությունների ազգային ընկերակցության (National Association for Armenian Studies and Research, NAASR) հիմնադիր անդամ։


== Կենսագրություն ==
Էլենի մայրը Նվարդ Արտեմիս Զարդարյանն էր, իսկ հայրը՝ Սահակ Գրիգոր Սահակյանը (Սեբաստիա, Արևմտյան Հայաստան)։
Սահակյանը կենդանի լեզուների ոլորտում արվեստի բակալավրի կոչումը ստացել է Հարվարդի համալսարանի որակավորման բարձրացման դպրոցում։ Հայագիտության ոլորտում արվեստի մագիստրոս է դարձել Կոլումբիայի համալսարանում 1976 թվականին՝ դոկտոր Նինա Գարսոյանի ղեկավարությամբ։
Էլեն Սահակյանն անկախ հետազոտություն է իրականացրել հայկական մի քանի թեմաների շուրջ, մասնավորապես ուշադրություն է դարձրել Սեբաստիայում և Վանում ամերիկացի միսիոներների աշխատանքին, ինչպես նաև հրապարակել է Համիդյան ջարդերի և Հայոց ցեղասպանության վերաբերյալ գիտական հոդվածներ։ Նրա հոդվածները տպագրվել են «Journal of Armenian Studies», «Ararat», «Armenian Mirror-Spectator» թերթում և «Armenian Sebastia / Sivas and Lesser Armenia» գրքում։ Նա մասնակցել է սեբաստացիների հայրենակցական միության և Մասաչուսեթս նահանգի Առլինգթոնի պատմական հանձնաժողովի աշխատանքներին։


== Ծանոթագրություններ ==
Pornhub

Pornhub, կանադական պոռնոգրաֆիկ տեսահոսթինգ և կայք համացանցում։ Աշխարհի ամենահայտնի պոռնոգրաֆիկ կայքերից մեկն է։ Pornhub-ը հիմնվել է Մոնրեալում։ 2007 թվականից գրասենյակներ ունի Սան Ֆրանցիսկոյում, Հյուստոնում, Նոր Օռլեանում և Լոնդոնում։


== Պատմություն ==
Pornhub-ը հիմնադրվել է վեբ-մշակող Մեթ Քիզերի կողմից Interhub ընկերության շրջանակներում և աշխատեցվել է 2007 թվականի մայիսի 25-ին։ 2010 թվականի մարտին Manwin ընկերությունը (հիմա՝ MindGeek), որը ուրիշ այլ պոռնոկայքերի սեփականատեր էր, գնել է այն։ MindGeek-ի շրջանակներում Pornhub-ը «Pornhub ցանցի» միայն մեկ կայքն է YouPorn, RedTube և ուրիշ կայքերի հետ միասին։ Չնայած դրան, որ Pornhub-ը ամենահայտնի պոռնոգրաֆիկ կայքը չէ, դրա վրա ավելի շատ տեսահոլովակ կա, քան որևէ այլ նմանաատիպ կայքում։


== Պարգևներ և մրցանակներ ==


== Ծանոթագրություններ ==


== Արտաքին հղումներ ==
PornHub․ Հայերի սիրելի էրոտիկ ժանրը փոխվել է
Pornhub կայքը հրապարակել է, թե ինչ տեսակի 18+ վիդեոներ են նայում կանայք Հայաստանում
Վիսվոժ

Վիսվոժ (ռուս.՝ Висвож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կաբան-Տիվիս գետի ձախ ափին 6 կմ հեռավորության վրա։ Գետի երկարությունը կազմում է 24 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինան։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000076288
Կոդը ըստ հիդրոլոգիական հետազոտության (ՌԴ) — 103007628
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Թորթախ (Բայազետի գավառ)

Թորթախ, գյուղ Արևմտյան Հայաստանում, Էրզրումի վիլայեթի Բայազետի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (46801-46900)

Աստերոիդների ցանկ (46701-46800)  • Աստերոիդների ցանկ  • Աստերոիդների ցանկ (46901-47000)
 Աստերոիդների ցանկ (46701-46800)  • Աստերոիդների ցանկ  • Աստերոիդների ցանկ (46901-47000)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
Օպտիմետր

Օպտիմատներ, չափիչ սարք փոքր արժեքների հարաբերական գծային չափումների համար։
Լինում են ուղղահայաց և հորիզոնական։ Գոյություն ունեն երկարության օպտիկական չափիչներ, չափիչ մեքենաներ, ինտերֆերոմետրեր, օպտիկական քանոններ և գործիքային մանրադիտակներ։
Նեապոլ (այլ կիրառումներ)

Նեապոլ, կարող է վերաբերել՝

Նեապոլ - քաղաք Իտալիայում
Նեապոլ - Մետրոպոլիտենական քաղաք Իտալիայում
Սումբար

Սումբար, սակավաջուր գետ Թուրքմենստանում և Իրանում, վերին հոսանքում ձևավորում է այս երկրների սահմանային հատվածամասը, Աթրեկ գետի աջ և ամենախոշոր վտակը։ Սումբարի երկարությունը 245 կմ է, ավազանը՝ մոտ 8300 կմ²։


== Ջրագրություն ==
Գետի ակունքը գտնվում է Կոպետդաղի լեռներում, Դայնեսու և Կուլունսու գետերի միախառնման տեղում, երկրների սահմանագծին։ Ստորին հոսանքում տարեկան 2-5 ամիս գետը պարբերաբար ցամաքում է։ Սնուցումը առավելապես անձրևային և գրունտային է։ Խոշորագույն վտակը Չանդիր գետն է։ Սումբարի ջրերը 19-րդ դարի վերջերից օգտագործում են մերձակա հողատարածքները ոռոգելու համար, որի արդյունքում այն մինչև Աթրեկ չի հասնում։ Սրա հետ կապված Աթրեկն ինքը հազվադեպ է հասնում Կասպից ծով։ Սումբարի հովիտը հին ժամանակներից ի վեր հայտնի է որպես մերձարևադարձային այգեգործության օազիս, այն ամենատաք տարածքն է ոչ միայն Թուրքմենստանում, այլ նաև նախկին խորհրդային Միջին Ասիայում՝ ընդհանրապես։ Սումբարի ավազանին բնորոշ է իրանական մերձարևադարձային տիպի շատ մեղմ ձմեռը։ Այստեղ կլիման մեղմում են Կասպից ծովի հարավային, ավելի տաք և ավելի խորը հատվածները, ինչպես նաև օազիսը հյուսիսային սառը քամիներից պաշտպանող Կոպետ Դաղ լեռնաշղթան։ Որպես հետևանք, Կարա կալայում (Մահտումկուլի) միջին ջերմաստիճանը հունվարին հասնում է Միջին Ասիայի համար ռեկորդային բարձր նիշի՝ + 4,2°, ինչը մոտավորապես համապատասխանում է Միսխորի միջին հունվարյան ջերմաստիճանին։


== Ծանոթագրություններ ==
Մուրթուզա Մուխտարով մզկիթ

Մուրթուզա Մուխտարով մզկիթ (ադրբ.՝ Murtuza Muxtarov məscidi), 20-րդ դարի սկզբին կառուցված մզկիթ է, որը գտնվում է Բաքվի Սուրախանը շրջանի տարածքում։


== Պատմություն ==

Մզկիթի շինարարությունը կապված է նավթային միլիարդատեր Մուրթուզա Մուխտարովի անվան հետ։ 1901 թվականին տեղական բնակչությունը սկսեց մզկիթ կառուցել։ Բայց նրանք չեն կարող ավարտել շինարարությունը։ Շարունակելու համար անհրաժեշտ էր նյութական օգնություն։ Մուրթուզա Մուխտարովը շարունակեց մզկիթի կառուցումը։ 1908 թվականին մզկիթը կառուցվել է ճարտարապետ Զիվար բեկ Ահմեդբեկովի կողմից։
Մզկիթը ունի 2 մինարեթ, 47 մետր բարձրություն։ Մզկիթում միհրաբի  բարձրությունը 9 մետր է։ Գմբեթի բարձրությունը 19 մետր է։ Իսկ մզկիթի մուտքի դուռի բարձրությունը 6 մետր է։


== Պատկերասրահ ==
Մզկիթի պատկերը
		
		
		
		


== Տես նաև ==
Իչարի Շահար (Բաքվի թաղամաս)
Ջումա մզկիթ (Բաքու)
Շիրվանշահերի ապարանքներ


== Ծանոթագրություններ ==
Անգլերեն Վիքիպեդիա

Անգլերեն Վիքիպեդիա (անգլ.՝ English Wikipedia), Վիքիպեդիա բազմալեզու և ազատ հանրագիտարանի անգլալեզու և առաջին տարբերակն է։ Ինչպես և բոլոր Վիքիմեդիա-նախագծերը, Անգլերեն Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։ Հիմնադրվել է 2001 թվականի հունվարի 15-ին։ 2016 թվականի դրությամբ հոդվածների քանակով Վիքիպեդիաների շարքում գրավում է առաջին հորիզոնականը։ 2023 թվականի ապրիլի 07-ի դրությամբ բոլոր Վիքիպեդիաների հոդվածների 10.2%-ը Անգլերեն Վիքիպեդիայում են։ 2003 թվականին հարաբերությունը 50%-էր, սակայն աստիճանաբար նվազել է Վիքիպեդիաների այլ լեզուների զարգացման պատճառով։ Այս պահին Անգլերեն Վիքիպեդիայում կա մոտ 6 640 158 հոդված։ 2015 թվականի հոկտեմբերին Անգլերեն Վիքիպեդիայի հոդվածների ընդհանուր տեքստը սեղմված վիճակում կազմում էր 11.5 գիգաբայթ։ 2015 թվականի նոյեմբերի 1-ին անցել է 5,000,000 հոդվածի շեմը, ինչի առթիվ ժամանակավոր փոխվել է կայքի պատկերանիշը։


== Տես նաև ==
Պարզ անգլերեն Վիքիպեդիա
The Signpost
Վիքիպեդիայի հուսալիություն


== Ծանոթագրություններ ==


== Արտաքին հղումներ ==
Անգլերեն Վիքիպեդիայի գլխավոր էջ
Անգլերեն Վիքիպեդիան բջջային տարբերակով
Անգլերեն Վիքիպեդիան Մետա-Վիքիում
Տուլսկոե (գյուղ, Տերբունսկի շրջան)

Տուլսկոե (ռուս.՝ Тульское), գյուղ Ռուսաստանի Լիպեցկի մարզի Տերբունսկի շրջանի կազմում։
Բնակչությունը վերջին գրանցված տվյալներով կազմում էր 196 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ենի-Ասլան

Ենի-Ասլան, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ադամլի

Ադամլի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Արտաշես Պողոսյան

Արտաշես Ալեքսանդրի Պողոսյան (1922, մայիսի 27, Խծաբերդ, ԼՂՀ Հադրութի շրջան - 1997, դեկտեմբերի 2, Երևան), հայ բանաստեղծ, արձակագիր, թարգմանիչ, ԽՍՀՄ գրողների միության անդամ (1954)։


== Կենսագրություն ==
Արտաշես Պողոսյանը 1941 թվականին ավարտել է Հադրութի մանկավարժական ուսումնարանը և որպես ուսուցիչ աշխատել է հայրենի դպրոցում։ 1942-1946 թվականներին ծառայել է խորհրդային բանակում, մասնակցել Հայրենական մեծ պատերազմին։ 1946 թվականին աշխատել է Բաքվի «Կոմունիստ» (հայերեն) թերթի խմբագրությունում, ապա հայրենի Խծաբերդ գյուղում։ 1953 թվականին ավարտել է Երևանի պետական համալսարանը, 1960 թվականին՝ Մոսկվայի Մաքսիմ Գորկու անվան գրականության ինստիտուտի բարձրագույն գրականական դասընթացները։ Մինչև 1967 թվականը աշխատել է «Հայֆիլմ» կինոստուդիայում որպես կրկնօրինակման ավագ խմբագիր։ 1967-1971 թվականներին բաժնի վարիչ էր ՀԽՍՀ նախարարների խորհրդի մամուլի պետական կամիտեում։ 1971-1975 թվականներին եղել է «Հայաստան» հրատարակչության մանկապատանեկան գրականության խմբագրության վարիչ։ Ռուսերեն լույս են տեսել Պողոսյանի «Բախտը դժվար է տրվում» (Մոսկվա, 1966), «Հիմն հողի և արևի» (Մոսկվա, 1975) գրքերը։


== Գործունեություն ==
Պողոսյանի բանաստեղծություններին բնորոշ են քնարականությունը, հայրենասիրական, քաղաքացիական շունչը՝ «Փոթորկից հետո», (1955 թվական), «Բախտը դժվար Է տրվում», (1967 թվական), «Կապույտ հանգրվան», (1972 թվական), «Հիմն հողի և արևի», (1975 թվական), «Հորովել», (1980 թվական), «Բանաստեղծություններ և պոեմներ», (1983 թվական), ժողովածուներ։ Պողոսյանը գրել է նաև «Հրաժեշտ անցյալին» (1978 թվական) վեպը։ Թարգմանել է Պաբլո Ներուդայի, Ալեքսանդր Տվարդովսկու, Ալեքսանդր Բլոկի ստեղծագործություններից։


== Երկեր ==
Փոթորկից հետո, Երևան, Հայպետհրատ, 1955, 47 էջ։
Պոեմներ, Երևան, Հայպետհրատ, 1958, 140 էջ։
Բախտը դժվար է տրվում, Երևան, «Հայաստան», 1967, 151 էջ։
Արյունոտ լուսաբաց, Երևան, «Հայաստան», 1969, 144 էջ։
Կապույտ հանգրվան, Երևան, «Հայաստան», 1972, 316 էջ։
Հիմն հողի և արևի, Երևան, «Հայաստան», 1975, 244 էջ։
Հրաժեշտ անցյալին (վեպ), Երևան, «Սովետական գրող», 1978, 298 էջ։
Հորովել (բանաստեղծություններ), Երևան, «Սովետական գրող», 1980, 130 էջ։


=== Թարգմանություններ (ռուսերենից) ===
Ներուդա Պաբլո, Թող զարթնի անտառահատը, Երևան, Հայպետհրատ, 1952, 80 էջ։
Տվարդովսկի, Վասիլի Տյորկին, Երևան, Հայպետհրատ, 1953, 208 էջ։
Ստանչև Լուչեզար, Նապաստակը, ոզնին և աղվեսը, Երևան, Հայպետհրատ, 1959, 24 էջ։
Անթեոս Պետրոս, Դրոշակավորը, Երևան, Հայպետհրատ, 1964, 44 էջ։
Տվարդովսկի, Հեռաստանից-հեռաստան, Երևան, «Հայաստան», 1965, 90 էջ։
Թևեքելյան Վ., Գրանիտը չի հալվում (վեպ), Երևան, «Հայաստան», 1966, 512 էջ։
Բլոկ Ա., Լիրիկա, Երևան, «Հայաստան», 1968, 448 էջ։
Գեորգու Մենյուկ, Կաչաղակի խնջույքը, Երևան, «Հայաստան», 1970։
Համզատով Ռասուլ, Լեռնցի աղջիկը, Երևան, «Հայաստան», 1971։
Տվարդովսկի, Վասիլի Տյորկին, Երևան, «Հայաստան», 1971։
Անթեոս Պետրոս, Բյուրեղապակյա քաղաքը (պոեմ), Երևան, «Հայաստան», 1973։
«Թարգմանչաց արվեստ» շտեմարան։


== Ծանոթագրություններ ==
Ռուշատ Մուդարիսով

Ռուշատ Մուդարիսով (թաթ.՝ Рушат Салих улы Мөдәрисов, փետրվարի 24, 1974(1974-02-24), Սաբայ, Բուզդյակսկի շրջան, Բաշկիրական Խորհրդային Սոցիալիստական Ինքնավար Մարզ, ՌԽՖՍՀ, ԽՍՀՄ), դրամատիկ դերասան, Ուֆայի թաթարական «Նուր» պետական թատրոնի դերասան (1993 թվականից), Բաշկորտոստանի Հանրապետության ժողովրդական արտիստ (2019)։


== Կենսագրություն ==
Ծնվել է 1974 թվականի փետրվարի 24-ին Բաշկիրական Ինքնավար Խորհրդային Սոցիալիստական Հանրապետության Բուզդյակսկի շրջանի Սաբայ գյուղում։ Ռուշատի հայրը՝ Սալիհը, սիրում էր երգել, իսկ մայրը ակորդեոն էր նվագում։ Ռուշատը մանկուց, ինչպես և հայրը, երգում էր, եղել է դպրոցական ինքնագործ թատերական խմբակի ակտիվ մասնակիցներից մեկը։ Մասնակցել է շրջանի և գյուղի մշակութային միջոցառումներին, համերգներին, տարբեր ստուգատեսներին և մրցույթներին։ Դպրոցն ավարտելուց անմիջապես հետո ընդունվել է կրկին բացված «Նուր» թատրոնի հատուկ դասընթաց։ Ավարտել է Ուֆայի արվեստի պետական ինստիտուտի թատերական ֆակուլտետի դերասանական բաժնի առաջին հատուկ խումբը, որն առաջին թաթարալեզու դասընթացն էր։ Երկրորդ կուրսից (1993 թվական) սկսել է մասնակցել կոլեկտիվ բեմադրություններին։ Նույն թվականին ընդունվել է թատրոնի աշխատակազմ և այդ ժամանակվանից աշխատում է այնտեղ։ Առաջին անգամ բեմ է դուրս եկել կոլեկտիվ կերպով Ֆաթիհ Սայֆի-Կազանլիի «Կյանքն առանց չարության» դրամայում։


== Ստեղծագործություն ==
Թատրոնում աշխատելու ընթացքում Ռուշատը ստեղծել է բեմական կերպարների համեմատաբար մեծ պատկերասրահ։ Այսօր նա թատրոնի առաջատար դերասաններից մեկն է։ Մեծ ներդրում է ունեցել երիտասարդ կոլեկտիվի զարգացման և կայացման գործում։ Աշխատել է ռեժիսոր Ախթյամ Աբուշախմանովի և այլոց հետ։


== Խաղացած դերեր ==
Սամսոն. «Ռոմեո և Ջուլիետ», Ուիլյամ Շեքսպիր
Ջամալեթդին. «Բանկրոտ», Գալիասկար Քամալ
Իսմայիլ. «Գալիյաբանու», Միրհայդար Ֆայզի
Բակիյ. «Սպիտակ կալֆակ», Միրհայդար Ֆայզի
Ռաշիտ. «Քմահաճ փեսացուն», Կարիմ Տինչուրին
Պատանի. «Զուլեյխա», Գայազ Իսհակի
Մատուցող. «Աշուն», Գայազ Իսհակի
Բժիշկը. «Երեք արշին», Տուֆան Մինուլին
Ռախմատուլա Խուրմատուլովիչ. «Փեսան վեց դուստրերի համար», Տուֆան Մինուլին
Նաբիուլա. «Երկվորյակները», Անգամ Աթնաբաև
Սալահ. «Ջրային ուղի», Նաջիբ Ասանբաև
Իսլամ. «Մայրիկիս սպիտակ զգեստը», Շարիֆ Հուսաինով
Գուլայ. «Հիջրա», Նակի Իսանբետ
Շայխուլա. «Արծաթե զանգը սրտերում», Դանիլ Սալիհով
Գյուղատնտես Գատա. «Կանխագուշակողը», Զուլֆաթ Հաքիմ
Գաֆուր. «Կորցրած հույս», Համիտ Իրգալին
Նուրի. «Յոթերորդ փեսան», Հաբիր Իբրահիմ


== Պարգևներ և պատվավոր կոչումներ ==
Բաշկորտոստանի Հանրապետության վաստակավոր արտիստ (2008)
Բաշկորտոստանի Հանրապետության ժողովրդական արտիստ (2019)


== Ծանոթագրություններ ==


== Արտաքին հղումներ ==
Ռուշատ Մուդարիսովը «Նուր» թատրոնի կայքում
Զելց

Զելց, երշիկի տարատեսակ։
Պատրաստում են խոզի, տավարի մսից, ճարպից, լեզվից, լյարդից և այլ ենթամթերքներից։ Եփած հումքը մանրացնում են և խառնում համենմունքի (սխտոր, պղպեղ, դարչին, մեխակ, գինձ), աղի և շաքարի հետ։
Զելցն օգտագործում են որպես սառը խորտիկ։ Տան պայմաններում այն կարելի է պահել սառնարանում մինչև 12 օր։


== Աղբյուրներ ==
Արջահովիտ

Արջահովիտ (նախկինում՝ Ղուրսալի),
գյուղ Հայաստանի Հանրապետության Լոռու մարզի Սպիտակի տարածաշրջանում՝ Սպիտակ քաղաքից մոտ 3 կմ արևելք։ Գյուղը տեղակայված է Փամբակ գետի ափին՝ ծովի մակերևույթից 1580 մ բարձրության վրա։
Նոր համայնքը ձևավորվել է 23 տարի առաջ։ Այն եղել է ադրբեջանաբնակ, որից հետո 1988 թ. նրանց կողմից իրականացված բռնագաղթի պատճառով բազմաթիվ հայեր, Բաքվից, Գանձակից, Խանլարի, Շամխորի շրջաններից ապաստան են գտել այս գյուղում։


== Աշխարհագրություն ==
Արջահովիտը Լոռվա ամենատեսարժան վայրերից մեկն է։ Այն աչքի է ընկնում բնության սքանչելի տեսարաններով։ Գյուղը գտնվում է Սպիտակ-Վանաձոր ավտոմայրուղու՝ վեցերորդ կիլոմետրի աջակողմյան հտվածում։ Այն շրջապատված է Բազումի և Փամբակի լեռնաշղթաներով։ Մայրուղուց այն ամբողջությամբ կարելի է նմանեցնել Հայաստանի հանրապետության քարտեզին։ Սահմանակից է արևելքից՝ Նոր Խաչակապ, արևմուտքից՝ Սպիտակ քաղաքի, հյուսիսից՝ Քարաձորի և հարավից՝ Լեռնապատ համայնքների վարչական տարածքներին։ Այստեղով է անցնում Վանաձոր-Երևան, Վանաձոր-Գյումրի խճուղային ճանապարհները և երկաթգիծը։
Գյուղի աշխարհագրական դիրքը լեռնային է, կլիմայական պայմանները բարեխառն է, ձմռան տևողությունը 150 օր է, միջին ջերմաստիճանը ձմեռվա ամիսներին տատանվում է -22C-ից -25 °C։ Տարվա եղանակներից անհամեմատ լավ է աշունը, ձմեռը երբեմն խստաշունչ է լինում, գարունը սովորաբար ուշացած է գալիս, իսկ ամառը հաճախակի քամիներ է լինում և տաք է։ Տարեկան տեղումների քանակը քիչ է, իսկ վերջին տարիներին նկատվում է, որ ձյուն քիչ է գալիս, լինում է նաև կարկտահարություն։ Գյուղը գտնվում է ուժեղ սեյսմիկ գոտում՝ հաճախակի են լինում երկրաշարժեր։


== Բնակչություն ==
Ըստ ՀՀ 2011 թ. մարդահամարի արդյունքների` Արջահովտի մշտական բնակչությունը կազմել է 464, առկա բնակչությունը` 334 մարդ։ Մինչև 1988-1988 թթ. բնակեցված է եղել ադրբեջանցիներով։
Արջահովտի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունն զբաղվում է անասնապահությամբ, շաքարի ճակնդեղի, հացահատիկի և կերային կուլտուրաների մշակությամբ։ Շուրջ 80 ընտանիքներ բացակայում են գյուղից, գտնվում են արտագնա աշխատանքի մեջ և մոտ 30 մարդ աշխատում են համայնքի շրջապատում գտնվող տարբեր հիմնարկ-ձեռնարկություններում։ Արջահովիտ համայնքի դպրոցի նոր շենքը կառուցվել է 2003 թ. պետական բյուջեի միջոցներով, այս շենքի մեկ սենյակում գործում է բուժ. կետը։ Գյուղապետարանը և գրադարանը տեղավորված են դպրոցի նախկին ժամանակավոր շինությունում։
Արջահովիտ համայնքի կենտրոնում է գտնվում Սբ. Գևորգ եկեղեցին, որը տարածաշրջանի ամենահին եկեղեցին է՝ կառուցված է 7-րդ դարում, որը վերականգնվել է 2001 թ. «Հայաստան» համահայկական հիմնադրամի միջոցներով անհայտ բարերարի ներդրած գումարների հաշվին, ունի բարեկարգ տեսք։


== Տես նաև ==
Լոռու մարզ


== Ծանոթագրություններ ==
Քոնչո շրջան (Տեխաս)

Քոնչո շրջան (անգլ.՝ Concho County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 3610 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 4087 մարդ։ Շրջկենտրոնն է Փեյնտ Ռոք (անգլ.՝ Paint Rock) բնակավայրը։


== Պատմություն ==
Շրջանը պաշտոնապես կազմավորվել է 1856 թվականին Բեխար շրջանի հատվածից։ Իր անվանումը ստացել է Քոնչո գետի անունից։


== Աշխարհագրություն ==
ԱՄՆ վիճակագրության բյուրոյի տվյալներով Քոնչո շրջանի ընդհանուր մակերեսը կազմում է 2574 կմ², որից 2568 կմ²-ն զբաղեցնում է ցամաքը, իսկ 6 կմ²-ն կամ 0,22 %-ը՝ ջրային տարածքները։


=== Հարևան շրջաններ ===
Ռանելս շրջան (հյուսիս)
Քոլմեն շրջան (հարավ-արևելք)
Մակ-Քալոխ շրջան (արևելք)
Մենարդ շրջան (հարավ)
Թոմ շրջան (արևմուտք)


== Բնակչություն ==
Բնակչության թիվը 2000 թվականի դրությամբ կազմում էր 3966 մարդ։ Առկա էր 1058 տնային տնտեսություն և 757 ընտանիք։ Բնակչության խտությունը կազմում էր 2 մարդ/կմ²։ Հաշվվում էր 1488 բնակելի շինություն՝ 1 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 88,20 %, աֆրոամերիկացիներ – 0,98 %, բնիկ ամերիկացիներ (հնդկացիներ) – 0,48 %, ասիացիներ – 0,08 %, խաղաղօվկիանոսյան կղզիների բնակիչներ – 0,10 %, այլ ռասաների ներկայացուցիչներ – 8,93 %, երկու կամ ավելի ռասաների ներկայացուցիչներ – 1,24 %: Իսպանախոսները կամ լատինոամերիկացիները կազմում են բնակչության 41,33 %–ը (անկախ ռասայից)։
Բնակչության տարիքային կազմը հետևյալն էր՝ 16,10 % - մինչև 18 տարեկան, 10,40 % - 18-24 տարեկան, 38,20 % - 25-44 տարեկան, 21,50 % - 45-64 տարեկան և 13,80 % - 65 և ավելի բարձր։ Շրջանի բնակչի միջին տարիքը 36 տարեկան է։ Յուրաքանչյուր 100 կնոջը բաժին է ընկնում 181,30 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 209,90 տղամարդ։ 
2010 թվականի դրությամբ բնակչության թիվը կազմում էր 4087 մարդ։ Բնակչության խտությունը կազմում էր 2 մարդ/կմ²։
Բնակչության աճի դինամիկան ըստ տարեթվերի․


== Ծանոթագրություններ ==
Կուկուրովկա

Կուկուրովկա (ուկրաիներեն՝ Кукурівка), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։ Հիմնադրվել է 1400 թվականին։
2001 թվականի տվյալներով Կուկուրովկա գյուղում բնակվում էր 107 մարդ։ Բնակավայրը զբաղեցնում է 0,317 կմ² տարածք։ Բնակչության խտությունը կազմում էր 337,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդրովկա (գյուղ, Ուգրանսկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ռուս.՝ Александровка), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էկվերսայմ

Էկվերսայմ (ֆր.՝ Eckwersheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1449 մարդ, բնակչության խտությունը` 194.24 մարդ/կմ²։ Բնակավայրը զբաղեցնում է 7.46 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 12 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 963 աշխատունակ (15-64 տարեկան)  բնակիչ, որոնցից ակտիվ էին 695-ը, իսկ ոչ ակտիվները` 268։ Ակտիվության ցուցանիշը կազմում է 72,2 %։ 695 աշխատունակ մարդկանցից աշխատել է 652 անձ (340 տղամարդ և 312 կին)։ Գործազուրկ են եղել 43 անձ (26 տղամարդ և 17 կին)։ 268 անաշխատունակներից 98-ը եղել են աշակերտներ կամ ուսանողներ, 106-ը` թոշակառուներ, իսկ 64-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տյուլկինո-Պուշկարի

Տյուլկինո-Պուշկարի (ռուս.՝ Тюлькино-Пушкари), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 94 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աննիկվեռե (գյուղ, Վիհուլա շրջան)

Անվան այլ կիրառումների համար տե՛ս՝ ԱննիկվեռեԱննիկվեռե (էստ․՝ Annikvere), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 73 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պիլսկի Կռուգլյակ Դեպո

Պիլսկի Կռուգլյակ Դեպո, կառուցվել է 1870-1874 թթ., որը կապված է պրուսական հողերում երկաթուղու ինտենսիվ զարգացման հետ։ Դեպոն իր ճարտարապետական յուրահատուկ ոճով դարձավ պատմական օրինակելի կառույց Եվրոպայում։ Մի քանի տարի շահագործումից հետո դեպոյի մասին մոռացվել է։
Տեսնելով «Պիլսկի Կռուգլյակ Դեպո»-ի վիճակը՝ մի խումբ բնակիչները որոշեցին փրկել այդ պատմական հուշարձանը։


== Արտաքին հղումներ ==
Պիլսկի Կռուգլյակ Դեպո  Archived 2017-07-04 at the Wayback Machine.
Ընկնող աստղերի այգին (հեռուստասերիալ, 2018)

«Ընկնող աստղերի այգին» (չինարեն՝ 流星花園), 2018 թվականին նկարահանված չինական հեռուստասերիալ։ Գլխավոր դերերում խաղում են՝ Շեն Յուեն,Դիլան Վանը, Դարեն Չենը, Քոնոր Լեոնգը և Ցեզար Վուն։ Այն 2001 թվականի համանուն թայվանական հեռուստասերիալի վերաթողարկումն է։ Հեռուստասերիալը եթեր է հեռարձակվել «Hunan TV» ալիքով 2018 թվականի հուլիսի 9-ից մինչև օգոստոսի 29-ը։


== Սյուժե ==
Պատմությունը կենտրոնանում է մի սովորական աղջկա՝ Դոն Շան Սայի շուրջ, որն ընդունվում է երկրի ամենահեղինակավոր համալսարանը։ Նա հանդիպում է F4-ին, յուրահատուկ մի խումբ, որը բաղկացած է այդ համալսարանի չորս հայտնի տղաներից՝ Դաո Մին Սի, Հուա Զե Լեյ, Յան Սի Մեն և Ֆեն Մեյ Ցզո։ Շան Սայն աղջիկ է, որի ընտանիքը հազիվ է ծայրը ծայրին հասցնում։ Իր բնավորության պատճառով, նա անմիջապես բախվում է F4-ի հետ, հատկապես Դաոյի, որը փչացած, ինքնահավան և խուլիգանի մեկն է։ Նա մնում է անպարտելի անգամ այն ժամանակ, երբ դառնում է Դաո Մին Սիի թիրախը։ Վերջիվերջո, չորս տղաները սկսում են ընդունել Շան Սայի աննկուն անձը, իսկ աղջիկը սկսում է տղաների մեջ բարություն նկատել, ինչը բացում է ճանապարհ դեպի ընկերությունը և հնարավոր սիրավեպ։


== Դերերում ==


=== Գլխավոր ===
Շեն Յուե - Դոն Շան Ցայ
Դիլան Վան -Դաո Մին Սի
Դարեն Չեն - Հուա Զե Լեյ
Քոնոր Լեոնգ - Ֆեն Մեյ Ցզո
Ցեզար Վու - Յան Սի Մեն


=== Երկրորդական ===
Լի Ցյացի - Ցզյան Սյաոյուի
Լյու Ինհաո - Չեն Ցինհե
Սան Ցյան - Օն Յուանցի / Սյաո Ցզի
Դի Սյույ - Դաո Մին Չժուան
Ան Ցզի - Լի Սինհուեյ
Դոնգ Սին - Լի Չժեն
Վան Լին/ Լիլիան Վան- Դաոմին Ֆեն
Սուն Իհան - Դեն Տանջինգ
Վան Ռունզե- Տյան Ե
Բլեյք Էբբի- Թոմաս
Վան Ցզի Չժեն - Ցզյան Բայհե
Լյու Ե - Չժոու Կայնա
Ջաո Հուա Ռան - Յան Շունպինգ


== Ցուցադրություն ==
 Ֆիլիպիններ - ABS-CBN ալիքով
 Ինդոնեզիա - SCTV ալիքով
 Մալայզիա - 8TV ալիքով


== Ծանոթագրություններ ==
Լապլասի հավասարում

Լապլասի հավասարում, մասնակի ածանցյալներով դիֆերենցիալ հավասարում՝ 

  
    
      
        
          
            
              
                ∂
                
                  2
                
              
              u
            
            
              ∂
              
                x
                
                  2
                
              
            
          
        
        +
        
          
            
              
                ∂
                
                  2
                
              
              u
            
            
              ∂
              
                y
                
                  2
                
              
            
          
        
        +
        
          
            
              
                ∂
                
                  2
                
              
              u
            
            
              ∂
              
                z
                
                  2
                
              
            
          
        
        =
        0
      
    
    {\displaystyle {\frac {\partial ^{2}u}{\partial x^{2}}}+{\frac {\partial ^{2}u}{\partial y^{2}}}+{\frac {\partial ^{2}u}{\partial z^{2}}}=0}
  որտեղ x, y, z-ը անկախ փոփոխականներ են, իսկ u(x, y, z)-ը՝ որոնելի ֆունկցիան։
A-ն գծային դիֆերենցիալ օպերատոր է (կոչվում Է Լապլասի օպերատոր)։ Պիեռ Լապլասն այս հավասարումը դիտարկել է ձգողության տեսությունն ուսումնասիրելիս (1782)։ Լապլասի հավասարմանը բավարարում են ջերմությունը՝ ստացիոնար պրոցեսների ժամանակ, էլեկտրական դաշտի պոտենցիալը՝ տարածության այն կետերում, որոնք զուրկ են լիցքերից, ձգողության դաշտի պոտենցիալը՝ զանգվածներ չպարունակող տիրույթում և այլն։ Լապլասի հավասարմանը բավարարող ֆունկցիաները կոչվում են հարմոնիկ ֆունկցիաներ։
Բիոտիտ

Բիոտիտ (ֆրանսիացի գիտնական Ժ․ Բ․ Բիոյի անվամբ, (ֆր.՝ Jean-Baptiste Biot)), միներալ փայտաբների խմբից։ Հանքավայրեր կան ՍՍՀՄ–ում, Հնդկաստանում, Գրենլանդիայում, Սկանդինավյան երկրներում։


== Քիմիական բաղադրություն ==
Քիմիական կազմը՝ 
  
    
      
        K
        (
        M
        g
        ,
        F
        e
        
          )
          
            3
          
        
        A
        l
        S
        
          i
          
            3
          
        
        
          O
          
            10
          
        
        (
        O
        H
        ,
        F
        
          )
          
            2
          
        
      
    
    {\displaystyle K(Mg,Fe)_{3}AlSi_{3}O_{10}(OH,F)_{2}}
  ։ Մագնեզիումով հարուստ տարբերակը կոչվում է ֆլոզոպիու, իսկ երկաթի գերակշռության դեպքում՝ լեպիդոմելան։ Հիդրատացված բիոտիտը կոչվում է վերմիկուլիտ։ Բյուրեղագիտական համակարգը մոնոկլինային է։ Գույնը՝ սև, գորշ։ Հեշտությամբ տրոհվում է բարակ թերթիկների։ Կարծրությունը՝ 2–3, խտությունը՝ 3800 կգ/մ³։ Որպես ապար կազմող միներալ լայնորեն տարածված է մագմատիկ և մետամորֆային ապարներում։ Փոփոխական է։ Կալիումի (I) օքսիդ 
  
    
      
        
          K
          
            2
          
        
        O
      
    
    {\displaystyle K_{2}O}
   4,5-8,5 %, մագնեզիումի (II) օքսիդ 
  
    
      
        M
        g
        O
      
    
    {\displaystyle MgO}
   0,3-28 %, երկաթի (II) օքսիդ 
  
    
      
        F
        e
        O
      
    
    {\displaystyle FeO}
   2,8-27,5 %, երկաթի (III) օքսիդ 
  
    
      
        F
        
          e
          
            2
          
        
        
          O
          
            3
          
        
      
    
    {\displaystyle Fe_{2}O_{3}}
   0,3-20,5 %, ալյումինի (III) օքսիդ 
  
    
      
        A
        
          l
          
            2
          
        
        
          O
          
            3
          
        
      
    
    {\displaystyle Al_{2}O_{3}}
   9,5-31,5 %, սիլիցումի (IV) օքսիդ 
  
    
      
        S
        i
        
          O
          
            2
          
        
      
    
    {\displaystyle SiO_{2}}
   33-45 %, ջուր 
  
    
      
        
          H
          
            2
          
        
        O
      
    
    {\displaystyle H_{2}O}
   6-11,5 %: Բազմաթիվ այլ խառնուրդներ։


== Տարատեսակներ ==
Լեպիդոմելան (հուն․՝ λεπίς թեփուկներ, μέλας-սև)
Մերոքսեն (հուն․՝  ξένος  օտար)-նորմալ, երկաթով աղքատ բիոտիտ
Ռուբելլան - դարչնագույն, աղյուսե կարմիր տարատեսակ
Սիդերոֆիլիտ (հուն․՝ σίδηρος-երկաթ,φύλλον-թերթ)- հարուստ է երկաթով և համարիա չի պարունակում բիոտիտի մագնիում


== Պրակտիկ նշանակություն ==
Երբեմն օգտագործում են որպես խաղալիքների փայլի, թատերական դեկորացիաների, էլեկտրամեկուսիչներ և բրոնզի ներկ պատրաստելու համար, աղացված տեսակը լցվում է կղմդիրի մեջ, օգտագործում են որպես մեկուսիչ նյութ։
Խոշոր բյուրեղները գնահատվում է որպես կոլեկցիա։ Օգտագործում են գիտական նպատակով։


== Արտաքին հղումներ ==
Բիոտիտը webmineral.com բազայում (անգլ.)
Բիոտիտը catalogmineralov.ru բազայում (ռուս.)
Ղուզուջան

Ղուզուջան, գյուղաքաղաք Արևմտյան Հայաստանում, Էրզրումի վիլայեթի Ղուզուջանի գավառակում։ Հանդիսանում էր համանուն գավառակի կենտրոնը։ Գտնվում էր Բոլոմոր գյուղաքաղաքից 30 կմ հեռու։


== Բնակչություն ==
XX դարի սկզբին ուներ 558 տուն, որից 172-ը` հայ (1750 անձ) և 386-ը` քուրդ` 2316 բնակչով։


== Պատմամշակութային կառույցներ ==
Ղուզուջանն ուներ Ս. Թագվոր եկեղեցի։ Գյուղի մոտակայքում կար հին եկեղեցու, բերդի և 2 ամրոցների ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գլինսկ (այլ կիրառումներ)

Գլինսկ, կարող է վերաբերել՝

Գլինսկ - գյուղ, Ուկրաինայի Կիրովոգրադի մարզի Սվետլովոդսկի շրջանում
Գլինսկ - գյուղ, Ուկրաինայի Սումիի մարզի Ռոմնիի շրջանում
Գլինսկ - գյուղ, Ուկրաինայի Վիննիցայի մարզի Կալինովկայի շրջանում
Բազրկան (Վարդոյի գավառ)

Անվան այլ կիրառումների համար տե՛ս՝ Բազրկան (այլ կիրառումներ)Բազրկան, գյուղ Արևմտյան Հայաստանում, Բիթլիսի վիլայեթի Վարդոյի գավառակում։


== Բնակչություն ==
1990 թվականին ուներ 80 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կալմովկա

Կալմովկա (ռուս.՝ Кальмовка, բաշկիրերեն՝ Кальмовка), գյուղ Ռուսաստանի, Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուվարովո (այլ կիրառումներ)

Ուվարովո, կարող է վերաբերել՝

Ուվարովո - գյուղ Ռուսաստանի Սմոլենսկի մարզի Ելնինսկի շրջանի կազմում։
Ուվարովո - գյուղ Ռուսաստանի Սմոլենսկի մարզի Կրասնինսկի շրջանի կազմում։
Ուվարովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Անկոչ ընկերը

«Անկոչ ընկերը» (ռուս.՝ «Незваный друг»), 1980 թվականի խորհրդային գեղարվեստական ֆիլմ։ Օլեգ Դալի վերջին դերն է կինոյում։


== Սյուժե ==
Ֆիլմը պատմում է երկու քիմիկոս գիտնականների բարդ փոխհարաբերությունների մասին։ Վիկտոր Սվիրիդովը գավառից, որտեղ աշխատում է որպես ինժեներ գործարաններից մեկում, եկել է մայրաքաղաքի ինստիտուտ, որպեսզի իրականացնի իր նախագծի պաշտպանությունը, որը կապված է արդիական գիտական խնդրի հետ։ Սակայն առանց վաղեմի ընկերոջ՝ Ալեքսեյ Գրեկովի աջակցության նա շանսեր չունի։ Գիտխորհրդի անդամների մեծ մասը դեմ է նրա նախագծին և հենց իրեն։ Բայց Գրեկովն ստիպված է ընտրություն կատարել իր կնոջ գիտական կարիերայի և ընկերոջ առջև ստանձնած պարտավորությունների միջև։


== Դերերում ==
Օլեգ Դալ – Վիկտոր Սվիրիդով, գիտնական-քիմիկոս
Իրինա Ալֆյորովա – Կիրա
Օլեգ Տաբակով – Ալեքսեյ Գրեկով, գիտնական-քիմիկոս, Վիկտորի ընկերը
Նատալյա Բելոխվոստիկովա – Նինա, Ալեքսեյի կինը
Վսեվոլոդ Լարիոնով – Բոդրով, գիտնական-քիմիկոս, պրոֆեսոր
Անատոլի Ռոմաշին – Յուրի Պերվակ, գիտնական-քիմիկոս
Ալեֆտինա Եվդոկիմովա – Լյուդմիլա, Պերվակի կինը
Վսեվոլոդ Սանաև – Վլադիմիր Աբդուլաևիչ Շլեպյանով
Իվան Ռիժով – Պյոտր Կուզմիչ Պետուխով, Վիկտորի հարևանը հյուրանոցային համարում
Եկատերինա Վասիլևա – Վերա, լաբորանտ
Ելենա Մայորովա – լաբորանտ (լուսագրերում նշված չէ)
Սերգեյ Գազարով – լաբորատորիայի վարիչ
Վլադիմիր Շիրյաև – հյուր Գրեկովների մոտ
Յուրի Կատին-Յարցև – պրոֆեսոր Վեդենեև
Յուրի Սագյանց – Վիկտորի հարևանը հյուրանոցային համարում
Նատալյա Գունդարևա – Աննա, Վիկտորի նախկին կինը
Յարոսլավ Լիսովոլիկ – Սաշա, Վիկտոր և Աննայի որդին


== Նկարահանող խումբ ==
Ռեժիսոր` Լեոնիդ Մարյագին
Սցենարի հեղինակներ` Դմիտրի Վասիլիու, Լեոնիդ Մարյագին
Օպերատոր` Յուրի Ավդեև
Բեմադրող նկարիչ՝ Ֆելիքս Յասյուկևիչ
Կոմպոզիտոր` Յան Ֆրենկել


== Ծանոթագրություններ ==


== Արտաքին հղումներ ==
Ֆիլմը «Մոսֆիլմի» կայքում
Ֆիլմը «Культура» ալիքի կայքում
Սվոյ Տրուդ (խուտոր)

Սվոյ Տրուդ (ռուս.՝ Свой Труд), գյուղակ (խուտոր) Ռուսաստանի Դաշնության Ռոստովի մարզի Կագալնիցկի շրջանում։ Մտնում է Իվանովո-Շամշևսկի համայնքի կազմի մեջ։
Կրակ (ֆիլմ)

Անվան այլ կիրառումների համար տե՛ս՝ Կրակ (այլ կիրառումներ)Կրակ, 1963 թվականին «Հայֆիլմ» կինոստուդիայի նկարահանած ֆիլմ։


== Սյուժե ==
Պատվերային ֆիլմ հակահրդեհային անվտանգության կանոններին հետևելու անհրաժեշտության մասին։


== Դերերում ==
Միքայել - Ն. Մակարյան
Նազիկ - Ժ. Կուրթանջյան
Ավագ - Գ. Հարությունյան
Միսաք - Ֆրուզիկ Մկրտչյան
Շուշիկ - Գ. Նազարյան
Որոտյան - Ա. Մարտիրոսյան
Արամազդ - Էդգար Էլբակյան
Սոխակյան - Զարեհ Տեր-Կարապետյան
մայր - Մարգո Մուրադյան
Սիրան - Ս. Գրիգորյան


== Ծանոթագրություններ ==
Հասմիկ Ղարայան

Հասմիկ Սեդրակի Ղարայան (մարտի 8, 1941(1941-03-08), Դահրավ, Խոջալուի շրջան), հայ բանաստեղծուհի, ազատամարտիկ, Ղարաբաղյան շարժման մասնակից։ Հայաստանի և Արցախի գրողների միությունների անդամ։ «Դեմոկրատ հայեր» բարեգործական հասարակական կազմակերպության նախագահ (2003)։
1988 թվականից մասնակցել է Արցախյան շարժմանը՝ փոխարինելով Արցախի ազատության համար զոհված որդուն՝ Արթուր Մեսրոպյանին։


== Կենսագրություն ==
Հասմիկ Ղարայանը ծնվել է 1941 թվականին, ԼՂՀ Ասկերանի շրջանի Դահրավ գյուղում։ 1992—1993 թվականներին «Սյունիք» աշխարհազորի կազմում մասնակցել է Լաչինի շրջանի (Զարովս, Ղոչազ, Գյուսյուլու) ազատագրական մարտերին։ 1993—1994 թվականներին եղել է ՀՀ տարբեր թերթերի զինվորական թղթակիցը ԼՂՀ-ում։ 1994 թվականից բնակվում է Երևանում։
Ղարայանի առաջին գործերը տպագրվել են Արցախի և Հայաստանի մամուլում։ Լույս են տեսել «Ցավի ծաղիկ» (Երևան, 1993), «Երկնաքարեր» (Երևան, 1995), «Արցախյան Գողգոթա» (Երևան, 1996), «Կրակի լույսը» (Երևան, 1997), «Շիկացած արցունքներ» (Երևան, 1997), «Ժպիտս խաչից կ է ծանր» (Երևան, 1998), «ճակատագրեր» (Երևան, 2003) բանաստեղծությունների ժողովածուները, որոնցում փառաբանել է ազատության գաղափարը, մայրական սերը, իրենց կյանքը հայրենիքի ազատությանը նվիրաբերած հայորդիներին։


== Երկեր ==
Ցավի ծաղիկ։ Բանաստեղծություններ, 1993։
Երկնաքարեր։ 1995։
Արցախյան գողգոթա։ Բանաստեղծություններ, 1996։
Կրակի լույսը։ Բանաստեղծություններ։ 1997։
Ժպիտս խաչից էլ է ծանր։ Բանաստեղծություններ, 1998։
Ճակատագրեր։ 2003։


== Ծանոթագրություններ ==
Դոմոլոչ

Դոմոլոչ (ուկրաիներեն՝ Домолоч), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1865 թվականին։
2001 թվականի տվյալներով Դոմոլոչ գյուղում բնակվում էր 138 մարդ։ Բնակավայրը զբաղեցնում է 0,835 կմ² տարածք։ Բնակչության խտությունը կազմում էր 165,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չեբոքսարի

Չեբոքսարի (ռուս.՝ Чебоксары, չուվ․՝ Шупашкар), Ռուսաստանի Դաշնության Չուվաշիայի Հանրապետության մայրաքաղաքը (1925 թվականից)։ Գտնվում է Վոլգայի աջ ափին։ Գետային նավահանգիստ է, ավտոճանապարհների հանգույց։ Կա երկաթուղային կայարան, օդանավակայան։ 460 հազար բնակչությանբ (2010)։ 
Հայտնի է 1469 թվականից, 1555 թվականից Մոսկովյան պետության ամրոցն էր։ Քաղաք է 1781 թվականից։ 1611-1612 թվականներին բնակիչները մասնակցել են Մինինի և Պոժարսկու ղեկավարած ժողովրդական աշխարհազորին։ 1920-1925-ը Չուվաշական Ինքնավար Մարզի վարչական կենտրոնն էր։ Չեբոքսարի արդյունաբերականա և մշակութային խոշոր կենտրոն է։ Առաջատար ճյուղերն են մեքենաշինությունը, թեթև, սննդի և փայտամշակման արդյունաբերությունը։ Կաշինանյութերի արտադրություն, 2 ՋԷԿ։ Վոլգայի վրա է Չեբոքսարիի ՀԷԿ-ը։ Չեբոքսարիում է Չուվաշական համալսարանը, ունի մանկավարժական և գյուղատնտեսական ինստիտուտներ, Մոսկվայի կոոպերատիվ ինստիտուտի ֆակուլտետ, տեխնիկումներ, ուսումնարաններ, ԳՀԻ-ներ, թանգարաններ, 5 թատրոն։


== Ծանոթագրություններ ==
Ազալա

Ագիտքոմ, գյուղ Արևելյան Հայաստանում, Կարսի մարզի Օլթիի գավառում։ Գտնվում էր Օլթի քաղաքից մոտ 55 կմ հարավ։
Գյուղը նշված է եղել Լինչի քարտեզում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Վլադիմիր Տենդրյակով

Վլադիմիր Ֆեոդորովիչ Տենդրյակով (ռուս.՝ Влади́мир Фёдорович Тендряко́в, դեկտեմբերի 5, 1923(1923-12-05)[…], Բաբաևսկի շրջան - օգոստոսի 3, 1984(1984-08-03), Մոսկվա, ԽՍՀՄ), ռուս խորհրդային գրող։ 


== Կենսագրություն ==
1951 թվականին ավարտել է Մաքսիմ Գորկու անվան գրականության ինստիտուտը։ Սոցիալ-տնտեսական ու բարոյական սուր խնդիրներ են առաջադրված Տենդրյակովի ակնարկներում, վիպակներում ու պատմվածքներում («Իվան Չուպրովի անկումը», 1953, «Վատ եղանակներ», 1954, «Անհամապատասխան էր» (1954, կինոնկար՝ «Օտար ազգականը», 1956), «Դարուփոսեր», 1956, «Ձիգ հանգույց» (1956, կինոնկար՝ «Մաշան կյանք է մտնում», 1957), «Վախճան», 1968, «Երեք պարկ աղբոտ ցորեն» (1973, բեմականացումը՝ 1975) և այլն)։ Տենդրյակովը ձևավորվել է առավելապես որպես կարճ վիպակի վարպետ («Երեքնոց, յոթնոց, մեկնոց», 1960, «Դատ», 1961, համանուն կինոնկար՝ 1962, «Կարճ միացում», 1962, «Գտածո», 1965 և այլն)։ «Թռչող օրվա հետևից» (1959) վեպում, «Հրաշագործը» (1958, համանուն կինոնկար՝ 1960, հայերեն հրատարակություն՝ 1959), «Գարնանային վայրիվերումներ» (1973) և այլ վիպակներում արծարծված են դաստիարակության հարցեր։
Տենդրյակովը հեղինակ է երիտասարդ նկարչի՝ երեկվա ճակատայինի բարոյական-գեղագիտական որոնումների մասին պատմող «Տեսակցություն Նեֆերտիտիի հետ» (1964) վեպի, ինչպես նաև՝ գիտաֆանտաստիկ ու դրամատիկական գործերի։ «Հատուցում» (1982) և «Վաթսուն մոմ» (1982, «Հատուցում» ժողովածուում) սուր-բախումնային վիպակներում վճռվում են արդիական հրատապ խնդիրներ։
Տենդրյակովը պարգևատրվել է 2 շքանշանով։


== Վլադիմիր Տենդրյակովը հայերեն ==
Անտառներում (վիպակներ, ակնարկներ), Ե., Հայպետհրատ, 1956, 550 էջ։ Ռուսերենից թարգմ.՝ Ե. Մելիքյան։ Բովանդակությունը՝ Անտառներում; Իվան Չուպրովի անկումը; Վատ եղանակներ; Անհամապատասխան էր։
Հրաշագործը (վիպակ), Ե., Հայպետհրատ, 1959, 123 էջ։ Ռուսերենից թարգմ.՝ Գ. Էլիբեկյան։


== Ծանոթագրություններ ==
Ակսուբաևո

Ակսուբաևո (ռուս.՝ Аксубаево, չուվաշերեն՝ Аксу, թաթ.՝ Аксубай), քաղաքատիպ ավան Ռուսաստանի Թաթարստան հանրապետության Ակսուբաևսկի շրջանի կազմում։
Բնակչությունը 2010 թվականին գրանցված տվյալներով կազմում էր 10189 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆիումեֆրեդո դի Սիցիլիա

Ֆիումեֆրեդո դի Սիցիլիա (իտալերեն՝ Fiumefreddo di Sicilia ), կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 9581 մարդ, բնակչության խտությունը կազմում է 798 մարդ/կմ²։ Զբաղեցնում է 12 կմ² մակերես տարածք։ Փոստային ինդեքսն է՝ 95013։ Հեռախոսային կոդը՝ 095։
Կոմունայի հովանավորն է սուրբ Հովսեփը։ Տոնը նշվում է մարտի 19-ին։


== Արտաքին հղումներ ==
Բնակավայրի պաշտոնական կայք (իտալ.)
Գեկտարի

Գեկտարի (ուկրաիներեն՝ Гектари), գյուղ Ուկրաինայի Վոլինի մարզի Գորոխովի շրջանում։
2001 թվականի տվյալներով Գեկտարի գյուղում բնակվում էր 245 մարդ։ Բնակավայրը զբաղեցնում է 6,33 կմ² տարածք։ Բնակչության խտությունը կազմում էր 38,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բաուրուի գավառ

Բաուրուի  (պորտ.՝ Microrregião de Bauru), գավառ Բրազիլիայում, մտնում է Սան Պաուլու նահանգի մեջ։ Մտնում է Բաուրու մարզի մեջ։ Բնակչությունը կազմում է 568 117 մարդ 2005 թվականի տվյալով։ Զբաղեցված տարածքը 8508,670  կմ²։ Բնակչության խտությունը 66,8  մարդ/կմ²։


== Վիճակագրություն ==
Համախառն ներքին արտադրանքը կազմել է 4 855 948 628,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8917,47 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,810։


== Գավառի կազմ ==
Գավառի կազմի մեջ են մտնում հետևյալ համայնքները.

Ագուդուս
Արեալվա
Արեիոպոլիս
Ավաի
Բալբինուս
Բաուրու
Բորեբի
Կաբրալիա Պաուլիստա
Դուարտինա
Գուարանտան
Իականգա
Լենսոյս Պաուլիստա
Լուսիանապոլիս
Պաուլիստանիա
Պարիժուի
Պիրատինինգա
Պոնգաի
Պրեզիդենտի Ալվիս
Ռեժինոպոլիս
Ուբիրաժարա
Ուրու
(9629) Սերվետ

(9629) Սերվետ (անգլ.՝ Servet), աստերոիդ աստերոիդների հիմնական գոտում։ Հայտնաբերվել է 1993 թվականի օգոստոսի 15-ին Էրիկ Էլստի կողմից Կոսոլում։
Միջին հեռավորությունը Արեգակից կազմում է 2,707629 ա. մ., առավելագույնը մոտենում է 2,5608 ա. մ. հեռավորության վրա և հեռանում 2,8545 ա. մ.։ Արեգակի շուրջ մեկ ամբողջական պտույտ է կատարում 1627,35 երկրային օրվա ընթացքում, իր ուղեծրով շարժվելով միջինում 0,221218 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9629) Սերվետ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բուրլիգինո (գյուղ, Դեմիդովսկի շրջան)

Բուրլիգինո (ռուս.՝ Бурлыгино), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուիս Ֆոնսի

Լուիս Ֆոնսի (անգլ.՝ Luis Fonsi, իրական անունը՝ Լուիս Ալֆոնսո Ռոդրիգես Լոպես-Սեպերո, իսպ.՝ Luis Alfonso Rodríguez López-Cepero, ապրիլի 15, 1978(1978-04-15), Սան Խուան, ԱՄՆ), պուերտոռիկացի երգիչ և երաժիշտ։ Ավելի հայտնի է Դեդի Յանկիի հետ կատարած իր «Despacito» երգի շնորհիվ, որը YouTube-ում հավաքել է ավելի քան 4 մլրդ. դիտում և 34 անգամ արժանացել  պլատինե հավաստագրի։


== Կենսագրություն ==
Ծնվել է  1978 թվականի ապրիլի 15-ին Պուերտո Ռիկոյում՝ Սան Խուանում, Ալֆոնսո Ռոդրիգեսի (Alfonso Rodriguez)  և Դելի Տատա Լոպես-Ցեպերոյի (Alfonso Rodriguez) ընտանիքում։ Ընտանիքը Ֆլորիդա է տեղափոխվել այն ժամանակ, երբ Ֆոնսին դեռ երեխա էր։
1995 թվականին համալսարան է ընդունվել, որտեղ երաժշտությունն է ուսումնասիրել։ Անդամակցել է դպրոցական երգչախմբին և միացել սիմֆոնիկ նվագախմբին։
1998 թվականին Ֆոնսին ձայնագրել է իր առաջին ալբոմը՝ В 1998 Comenzaré, որը Լատինական Ամերիկայում մեծ հայտնիություն է ձեռք բերել։ Նրա հաջորդ ալբոմը՝ Eterno, որը դուրս է եկել 2000 թվականին, կրկին այդպիսի հաջողություն է ունեցել։ Հաջորդ 6 ալբոմները նույնպես վատ չէին վաճառվում, հատկապես Լատինական Ամերիկայի երկրներում։
2017 թվականին թողարկվել է երգիչ և կոմպոզիտոր Դեդի Յանկիի հետ ընդհանուր երգը՝ «Despacito»-ն, որը 4.6 միլիարդից ավել դիտում է ձեռք բերել YouTube կայքում, դրանով էլ դառնալով կայքի ամենաարագ աճող վիդեոներից մեկը։


== Սկավառակագրություն ==


=== Ստուդիական ալբոմներ ===
Comenzaré (1998)
Eterno (2000)
Amor Secreto (2002)
Abrazar la vida (2003)
Paso a Paso (2005)
Palabras del Silencio (2008)
Tierra Firme (2011)
8 (2014)


== Ծանոթագրություններ ==


== Արտաքին հղումներ ==
Տեսանյութը ՅուԹյուբում
Հավրին Ղալաֆ

Հավրին Ղալաֆ (քրդ.՝ Hevrîn Xelef‎, նոյեմբերի 15, 1984(1984-11-15), Ալ-Մալիկիյա, Սիրիա - հոկտեմբերի 12, 2019(2019-10-12), Թել Աբյադ, Թել Աբյադի շրջան), քուրդ քաղաքական գործիչ, «Ապագա Սիրիա» կուսկացության գլխավոր քարտուղար, կանանց իրավունքների պաշտպան։


== Կենսագրություն ==
Հավրին Ղալաֆը ծնվել է 1983 թվականին, Սիրիայի Ալ-Կամիշլի քաղաքից ոչ հեռու գտնվող Ալ-Մալիկիյա գյուղում։ 2018 թվականին ընտրվել է «Ապագա Սիրիա» կուսակցության գլխավոր քարտուղար։


== Սպանություն ==
2019 թվականի հոկտեմբերի 12-ին, Կամիշլի քաղաքի ճանապարհին սպանվել է Հավրին Ղալաֆը։ Ըստ քրդական կողմի, կին քաղաքական գործչին սպանել են թուրքական բանակի աջակցությունը վայելող սիրիական ռազմական խմբավորումները, կա նաև այլ կարծիք, որ նա սպանվել է ԻՊ-ի այն զինյալների կողմից ովքեր այս օրերին փախել են բանտերից


== Ծանոթագրություններ ==
Անտոն Քոչինյանի կիսանդրի (այլ կիրառումներ)

Անտոն Քոչինյանի կիսանդրի, կարող է վերաբերել՝

Անտոն Քոչինյանի կիսանդրի, գտնվում է Երևանի կենտրոնում՝ Քոչինյան փողոցում։
Անտոն Քոչինյանի կիսանդրի, գտնվում է Լոռու մարզի Վահագնի գյուղի դպրոցի բակում։
Չինացու ձախորդությունները Չինաստանում

«Չինացու ձախորդությունները Չինաստանում» (ֆր.՝ Les Tribulations d’un Chinois en Chine), ֆրանսիացի գրող Ժյուլ Վեռնի արկածային վեպը, որը մտնում է «Անսովոր ճանապարհորդություններ» շարքի մեջ։ Գրվել է 1879 թվականին։


== Հրատարակումը ==
Վեպի առաջին հրատարակությունը եղել է Le Temps թերթում՝ 1879 թվականի հուլիսի 2–ից մինչև հուլիսի 7–ը։ Առաջին գրքային հրատարակությունը (ինչպես միշտ Էտցելի մոտ) լույս է տեսել 1879 թվականի օգոստոսի 11-ին։ Գրքի հրատարակությունը կազմել է 28000 օրինակ։
Այս վեպը (Լեոն Բենետտի 52 նկարազարդումներով) «Բեգումի հինգ հարյուր միլիոնը» վեպի հետ միասին մտել է «Անսովոր ճանապարհորդություններ» շարքի տասնչորսերորդ երկակի հատորի մեջ։ Այն լույս է տեսել 1879 թվականի նոյեմբերի 17–ին։


== Բովանդակություն ==
Գիրքը բաժանված է քսաներկու գլուխների։


== Սյուժե ==
Գրքի գլխավոր հերոսը երիտասարդ տղամարդ է՝ Ցզին Ֆոն։ Նա հավաքում է իր բոլոր ընկերներին, որպեսզի հայտնի իր ամուսնության մասին։ Սակայն հանկարծ պատահում է մի դեպք, որը փոխում է Ֆոյի պլանները։


== Հետաքրքիր փաստեր ==

Ավելի ճիշտ թարգմանություն է «Tribulations» բառը, որը թարգմանվում է որպես «բարոյական տանջանքներ, փորձություններ»
Սկզբից հեղինակը որոշել էր, որ գործողությունները պետք է ընթանան ԱՄՆ–ում։
Գրականագետները գտնում են, որ վեպի մեջ դեպքերը ներկայացվում են թայպինների շարժման ժամանակաշրջանում։
Գրքի հիման վրա նկարահանվել են երկու ֆիլմեր 1965 թվականին՝ նույն անունով՝ Ժան Պոլ Բելմոնդոն գլխավոր դերում և 1998 թվականին՝ «Բուլվորտ»՝ Ուորեն Բիթիի և Հոլի Բերիի հետ։


== Աղբյուրներ ==
«Треволнения одного китайца в Китае» в Лаборатории Фантастики
«Треволнения одного китайца в Китае» на Bookmate.com


== Ծանոթագրություններ ==